text: [{"text_idx": "#000000", "text": "Bragi og Elisabeth vunnu gull."}, {"text_idx": "#000001", "text": "Orsaka av no\u0301gvum regni, ma\u0301tti kappri\u0301\u00f0ingin vi\u00f0 flu\u0301gvarabedingina, sum skuldi vera sunnudagin, u\u0301tsetast. I\u0301 gja\u0301r var fr\u00e6gari ve\u00f0ur, og kappingin bleiv hildin sum \u00e6tla\u00f0."}, {"text_idx": "#000002", "text": "Hetta var kapping, sum var li\u00f0ur i\u0301 F\u00f8royaleikum, og samstundis var hetta eisini partur av FM i\u0301 kappri\u0301\u00f0ing."}, {"text_idx": "#000003", "text": "Kappast var\u00f0 i\u0301 fimm greinum, t\u00f8lt og skei\u00f0 a\u0301 100 metrum og trav, tvi\u0301spor ung og tvi\u0301spor vaksin a\u0301 250 metrum. Seinasta greinin og har vi\u00f0 seinasta greinin til F\u00f8royaleikir, var tvi\u0301spor vaksin l flokkur. Ta\u0301 kappast var seinast vi\u00f0 Leynavatn, vann Bragi vi\u00f0 Jo\u0301nu O\u0301lavsdo\u0301ttir a\u0301 baki. Jo\u0301na skuldi eisini ri\u0301\u00f0a Braga hesa fer\u00f0, men av ti\u0301 at kappingin var\u00f0 u\u0301tsett fra\u0301 sunnudegi til ty\u0301skv\u00f8ld, og Jo\u0301na skuldi til I\u0301slands ma\u0301nadagin, var ney\u00f0ugt at finna ny\u0301tt rei\u00f0fo\u0301lk til Braga. Vali\u00f0 fall a\u0301 Elisabeth Niclasen, i\u00f0 hevur ri\u00f0i\u00f0 no\u0301gv kapp.Ta\u00f0 vali\u00f0 vi\u0301sti seg at vera gott. Bragi og Elisabeth vunnu trygt si\u0301n ri\u00f0il og h\u00f8vdu eisini bestu ti\u0301\u00f0ina hja\u0301 teimum vaksnu hendan dagin. Nummar tvey gj\u00f8rdist Svanna vi\u00f0 Barbaru Carlsen a\u0301 baki, og nummar try\u0301 gj\u00f8rdist Ma\u0301ttur og Oskar i\u0301 Haraldsstovu."}]